นายกฯ ชี้ ปิดประเทศ ต้องดูสมควรหรือไม่ บอก ไวรัสโคโรน่า จีนยังคุมได้ 
นายกฯ ย้ำชัด ไวรัสโคโรน่า จีนยังควบคุมได้ ไทยเตรียมพร้อมหากจีนอนุญาตบินรับคนไทยกลับ ส่วนกระแสข่าวทหารเรือบินกลับมานั้นขอดูข้อเท็จจริงก่อน ส่วนมาตรการปิดประเทศ ต้องดูสมควรหรือไม่วันที่ 28 ม.ค. ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมบูธประชาสัมพันธ์การจัดงานอัตลักษณ์แห่งสยาม ครั้งที่ 11 ซึ่งกระทรวงพาณิชย์นำมาจัดแสดง และชมการแสดงเชิดหนังใหญ่จากนายวีระ มีเหมือน ครูศิลป์ของแผ่นดิน และในระหว่างรับชมนายกรัฐมนตรีได้ทดลองชุดหนังใหญ่ และประสานให้นายวีระเข้ารับการรักษาใส่ฟันปลอมที่โรงพยาบาลพระมงกุฎฯจากนั้น นายกรัฐมนตรีได้เยี่ยมชมบูธประชาสัมพันธ์การจัดนิทรรศการรวมพลังสู้ฝุ่น PM 2.5 ของกระทรวงสาธารณสุข โดยนายกรัฐมนตรีได้ทดลองสวมหน้ากากอนามัยหลากหลายรูปแบบ พร้อมกล่าวว่า การตรวจสอบค่าฝุ่นนั้นมีรายละเอียดมาก การดูเพียงตัวเลขที่เกินมาตรฐานนั้นคงไม่สามารถกำหนดอะไรได้แน่นอน เนื่องจากตัวเลขที่เกินค่ามาตรฐานอยู่นั้น มีหลายสารประกอบ ซึ่งฝุ่น PM 2.5 ถือเป็นส่วนหนึ่งในตัวเลขที่เกินค่ามาตรฐานนั้น ซึ่งรัฐบาลให้ความสำคัญกับปัญหานี้อย่างจริงจัง และบางคนยังใส่หน้ากากอนามัยผิด ทุกคนต้องระวังแต่อย่าตื่นตระหนก ต้องดูแลตัวเอง ล้างมือและใส่หน้ากาก ยึดหลัก กินร้อน ช้อนกลาง ล้างมือ พร้อมฝากให้หน่วยงานที่เกี่ยข้องควบคุมราคาหน้ากากอนามัยอย่าให้แพงเกินไป อย่าใช้ช่วงเวลานี้ฉวยโอกาสขึ้นราคา พร้อมกล่าวติดตลกว่า ตัวเองใส่หน้ากากแล้วเหมือนนกอินทรี มองไม่เห็นปาก ถ้าอยากรู้โกรธหรือไม่ให้ดูที่ตาทั้งนี้ยังย้ำว่าได้มีคำสั่งรับมือการแพร่ระบาดโรคปอดอักเสบจากเชื้อไวรัสโคโรน่าอยู่แล้ว คนจีนที่เข้ามาแล้วจะมีมาตรการรับมืออย่างไร ถ้าจะไปปิดเมืองไม่ให้คนจีนเดินทางเข้าต้องดูว่ามีความเหมาะสมหรือไม่ โดยขอให้มีความเชื่อมั่นเพราะคนจีนก็มีมาตรการในการควบคุมออกนอกประเทศอยู่แล้ว ส่วนคนจีนที่เดินทางเข้ามาในไทยแล้ว ต้องไปติดตามว่าแสดงอาการและเริ่มมีอาการอย่างไร ยืนยันว่าที่ผ่านมาเจ้าหน้าที่ได้ทำงานหนักในทุกมิติ เน้นย้ำให้มั่นใจในมาตรการของประเทศต้นทาง และประเทศไทยแก้ปัญหาได้เรื่องของการแพร่กระจายไวรัส เพราะสุขภาพของประชาชนเป็นเรื่องที่สำคัญที่สุดขณะเดียวกันนายกรัฐมนตรียังกล่าวถึงนักศึกษาไทยในอู่ฮั่นที่ต้องการเดินทางกลับประเทศ ยืนยันว่า ได้รวบรวมชื่อไว้แล้วกว่า 60 คน แต่จีนยังไม่อนุญาตให้นำเครื่องบินเข้าประเทศ ซึ่งต้องเห็นใจเพราะประเทศจีนต้องการตรวจสอบ และไม่ต้องการให้คนในประเทศนำเชื้อออกมาแพร่ส่วนกรณีทหารเรือที่เดินทางไปฝึกในประเทศจีนและเดินทางกลับมาถึงประเทศไทยนั้น ย้ำว่าใครที่เดินทางมาจากประเทศจีนก็คัดกรองอยู่ตามขั้นตอน หากจีนอนุญาตให้เดินทางออกจากประเทศก็สามารถเข้ามาได้ แต่เมื่อกลับมาแล้วก็ต้องผ่านการตรวจสุขภาพทั้งหมด ซึ่งอันดับแรกคือคนที่เดินทางจากเมืองอู่ฮั่น แต่ต้องขยายไปยังพื้นที่อื่นที่มีการประกาศพื้นที่สีแดงและเหลือง โดย ตม.ต้องเพิ่มอุปกรณ์ทางการแพทย์ และอาจต้องมีการแบ่งช่องทางเดินทางเข้าประเทศสำหรับคนจีนเป็นการเฉพาะพร้อมกันนี้ยังสั่งการให้กระทรวงกลาโหมสนับสนุนแพทย์ทหารมาช่วยตรวจและป้องกันเชื้อไวรัสนี้ด้วย ยืนยันว่าทำทุกมิติและต้องให้ความเชื่อมั่นใจต้นทาง และอย่านำมาเป็นปัญหาทางการเมือง เพราะรัฐบาลทำเต็มที่อยู่แล้วทั้งนี้ หากตรวจพบผู้ที่มีอาการต้องกักตัวไว้ 14 วัน เพื่อป้องกันการแพร่เชื้อไปยังคนอื่น โดยเฉพาะการไปเที่ยวและใช้รถโดยสารสาธารณะ ส่วนข้อวิจารณ์ว่า เพราะเหตุใดทหารเดินทางกลับได้แต่นักศึกษากลับไม่ได้ ขอย้ำว่าเป็นคนละเรื่องกัน เชื่อว่ามีการคัดกรอง และตรวจเจ้าหน้าที่ทหารแล้วว่าไม่มีเชื้อจึงอนุญาตให้เดินทางกลับได้ เป็นการเดินทางกลับประเทศโดยเครื่องบินพาณิชย์จากเมืองอื่นไม่ใช่การส่งเครื่องบินทหารเข้าไปรับ.
นายกฯ ย้ำชัด ไวรัสโคโรน่า จีนยังควบคุมได้ ไทยเตรียมพร้อมหากจีนอนุญาตบินรับคนไทยกลับ ส่วนกระแสข่าวทหารเรือบินกลับมานั้นขอดูข้อเท็จจริงก่อน ส่วนมาตรการปิดประเทศ ต้องดูสมควรหรือไม่ 
ไวรัสโคโรน่า,ไวรัสอู่ฮั่น,ไวรัสโคโรน่าสายพันธุ์ใหม่,ประยุทธ์ จันทร์โอชา,หน้ากากอนามัย,นายกรัฐมนตรี,โคโรน่าไวรัส,ข่าวทั่วไป